GiliGold/VAD_KnessetCorpus huggingface dataset:
זאב אלקין: אוקיי, אז אני מביא קודם להצבעה את המינוי של חבר הכנסת רוני בר-און לראשות ועדת חוץ וביטחון.
עמיר פרץ: אני זכאי להביע?
זאב אלקין: ההצבעה השנייה, מינוי חבר הכנסת אורי אריאל לראשות ועדת ביקורת המדינה.
עמיר פרץ: אני מבקש לציין שמדובר במינוי זמני.
זאב אלקין: אין דבר כזה תקנונית.
עמיר פרץ: אז תקבע את זה לשבועיים.
זאב אלקין: מה שיש – כבר דנו בזה מספר פעמים בוועדת הכנסת.
זאב אלקין: ועדת הכנסת ממנה יושב-ראש.
זאב אלקין: זכותה בכל רגע נתון להביא מועמד חלופי.
זאב אלקין: אנחנו דיברנו על זה כבר מספר פעמים, כשקדימה הביאה את המועמדות של שאול מופז, גם אז הם אמרו שזה בינתיים זמני.
זאב אלקין: הצבענו עליו כיו"ר ועדה, אם היה צורך להחליף, היינו מחליפים.
עמיר פרץ: אז אני מבקש להצביע - - -
ארבל אסטרחן: יש דבר כזה יו"ר ועדה.
עמיר פרץ: יש דבר כזה.
זאב אלקין: לא כהמלצה של ועדת הכנסת.
עמיר פרץ: רגע, אני מבקש שהיועצת המשפטית תגיד.
עמיר פרץ: סליחה, עם כל הכבוד, היועצת המשפטית תאמר את דברה.
עמיר פרץ: יש אפשרות למנות ממלא מקום לשבועיים.
זאב אלקין: עמיר, אני רואה שאתה רוצה לנהל את ההצבעה.
עמיר פרץ: אני לא רוצה, אבל למה אתה אומר שאין אפשרות?
עמיר פרץ: יש אפשרות.
אילן גילאון: למה שהוא לא ירצה?
אילן גילאון: אתה רוצה לנהל את האופוזיציה, אז למה שהוא לא ירצה לנהל את ההצבעה?
ארבל אסטרחן: הוא יכול לכהן ללא הגבלה עד שיחליפו.
עמיר פרץ: בסדר, אבל הוא מוגדר ממלא מקום.
עמיר פרץ: אז אני מבקש למנות ממלא מקום עד שנגיע להסכמות.
זאב אלקין: אני חושב שהדיון מוצה.
זאב אלקין: אתה רשאי להצביע נגד, אתה רשאי להצביע בעד.
זאב אלקין: מה שאתה רוצה.
עמיר פרץ: אבל זאביק, אתה לא יכול להטעות את כל הוועדה, סליחה.
זאב אלקין: עמיר, אתה מפריע לי, בבקשה.
עמיר פרץ: אני יכול להפריע לך כשאתה מטעה את הוועדה.
זאב אלקין: עמיר, אני מבקש - - -
עמיר פרץ: לא, לפני דקה אתה אמרת - -
זאב אלקין: זו התראה ראשונה.
עמיר פרץ: - - שאי-אפשר לעשות את זה.
דוד רותם: עמיר, אתה צודק, אפשר לעשות את זה, השאלה אם רוצים לעשות את זה.
עמיר פרץ: שלא יטעה, הוא אומר אי-אפשר.
זאב אלקין: עמיר, אני קורא לך לסדר פעם שנייה.
עמיר פרץ: נו אז מה?
עמיר פרץ: גם תוציא אותי.
זאב אלקין: אני מעדיף שלא, אבל אתה מפריע לי להמשיך את התהליך.
עמיר פרץ: - - - הדורסנות, מה שנקרא - -
זאב אלקין: חבר הכנסת פרץ - - -
עמיר פרץ: - - את כל הגבולות אתה עובר.
זאב אלקין: אני מביא להצבעה את המינוי של חבר הכנסת אורי אריאל לראשות ועדת ביקרות המדינה.
דב חנין: אדוני, רגע.
זאב אלקין: אנחנו באמצע ההצבעה, חבר הכנסת חנין.
עמיר פרץ: בסדר, אנחנו מבקשים רוויזיה.
זאב אלקין: שנייה, עוד לא סיימנו להצביע.
זאב אלקין: בעד – רוב
זאב אלקין: המינוי אושר.
עמיר פרץ: אנחנו מבקשים רוויזיה.
זאב אלקין: אוקיי, נרשם.
זאב אלקין: כמובן, הרוויזיה תיקבע.
זאב אלקין: הסעיף השלישי, לגבי מינוי לוועדה משותפת לעניין תקציב הביטחון – שינויים בהרכב הוועדה וקביעת היושב ראש.
זאב אלקין: חברים, אני לא סיימתי, לפחות מה שנוגע לחבר הכנסת רוני בר-און.
זאב אלקין: כחלק מהחילופים שנעשו, ישנה בקשה – קודם כל חילופי גברי בהרכב ועדת תקציב הביטחון – שחבר הכנסת רוני בר-און יחליף את חבר הכנסת שאול מופז.
זאב אלקין: ודבר שני, בהמשך לכך, כחלק מאותה הצעה, שחבר הכנסת רוני בר-און יחליף את חבר הכנסת שאול מופז גם בראשות הוועדה המשותפת לתקציב הביטחון.
זאב אלקין: יש מישהו שרוצה לדבר על זה?
זאב אלקין: אז אני מביא את להצבעה.
זאב אלקין: בעד – פה אחד.
זאב אלקין: (היו"ר יריב לוין)
יריב לוין: רבותי, אני מבקש לחזור, ברשותכם, לסוגיה של ערעורים על החלטת הנשיאות.
יריב לוין: מאחר שחברת הכנסת חוטובלי הגיעה לישיבה, אם כי באיחור - - -
יריב לוין: מה היא לא רוצה?
דוד רותם: היא לא תהיה פה, יש לה איזו אזכרה ביום רביעי.
יריב לוין: היא ויתרה?
דוד רותם: היא מוותרת על הערעור.
יריב לוין: היא ויתרה על הערעור, בסדר.
יריב לוין: אם כך אין בעיה.
יריב לוין: על סדר-היום: בקשת יו"ר ועדת העבודה, הרווחה והבריאות למיזוג הצעות החוק הבאות:
יריב לוין: הצעת חוק שירותי הקבע בצבא הגנה לישראל (גמלאות) (תיקון מס' 27), התשע"ב–2012, (מ/683).
יריב לוין: הצעת חוק שירותי הקבע בצבא הגנה לישראל (גמלאות) (תיקון – אי-תחולה על זכאי לקצבת פרישה שמשתכר מקופת הציבור כעובד הוראה), התשע"א–2011, (פ/3125/18).
יריב לוין: שתי ההצעות עוסקות באותו נושא, ומשכך, מבקש יושב-ראש ועדת העבודה, הרווחה והבריאות לאפשר לנו למזג אותן על מנת לדון בהן על בסיס הנוסח הממשלתי, שאושר בקריאה הראשונה, ולהביא אותן במיוחד לקריאה השנייה והשלישית.
יריב לוין: רבותי, בבקשה לשבת, אני פותח את הישיבה.
יריב לוין: על סדר-היום בקשת רוויזיה, שהגשתי על ההחלטה בדבר מינוי סגנים ליושב-ראש הכנסת, ולאחר מכן, אציע לאשר את מינויה של חברת הכנסת ליה שמטוב כסגנית יושב-ראש הכנסת.
יריב לוין: התבקשתי, על-ידי חבר הכנסת אורבך, לעכב או לחזור מן ההחלטה שקיבלנו כאן בעניין מינויו של חבר הכנסת אורלב, במקומו של חבר הכנסת מקלב כסגן יושב-ראש הכנסת, עד שסיעת הבית היהודי – המפד"ל החדשה, תקיים את ההתדיינות הפנימית שלה ותחליט מי מבין חבריה יאייש את תפקיד סגן היושב-ראש.
יריב לוין: כמובן שנוכח הבקשה הזו, וגם על דעתו של חבר הכנסת אורלב, אני מבקש לעשות רוויזיה ולהציע לבטל את ההחלטה שקיבלנו.
יריב לוין: בין לבין גם קיבלתי את מכתבו של חבר הכנסת אורי מקלב, שמשך את מכתב ההתפטרות שלו - -
זאב אלקין: ביקשתי ממנו - - -
יריב לוין: - - לבקשתו של יושב-ראש הקואליציה, על מנת שהנשיאות לא תישאר בחסר עד שהעניין הזה יוכרע, ומשכך, בוודאי שיש צורך לבטל את ההחלטה הקודמת.
יריב לוין: לכן, אני מציע לקבל את הרוויזיה, ולבטל את ההחלטה בדבר מינוי הסגנים שקיבלנו בישיבת הוועדה.
דוד רותם: איזה סגנים?
דוד רותם: סגן אחד.
יריב לוין: שני סגנים מונו בהחלטה ביחד.
זאב אלקין: קיבלנו שניים.
יריב לוין: ואז אנחנו נקיים הצבעה על בחירתה של חברת הכנסת שמטוב, במקומה של חברת הכנסת אורלי לוי אבקסיס.
דוד רותם: מי הגיש את הרוויזיה הזו?
יריב לוין: אני.
דוד רותם: אתה הגשת רוויזיה על ההצבעה של ליה או רק על אורלב?
יריב לוין: אני הגשתי רוויזיה.
יריב לוין: ההצבעה היתה מאוחדת על שניהם, ולכן אני לא יכול לפצל אותה.
יריב לוין: לכן הגשתי רוויזיה על הכול, והודעתי מראש שמייד אביא לאישור גם את המינוי של חברת הכנסת שמטוב, שאיננו תלוי בעניין הזה לחלוטין.
יריב לוין: אבל אני כמובן לא אחליט על דעת עצמי, שאני מפצל את ההחלטה לשניים ומודיע את מה שאני רוצה, ומשאיר חלק אחר בלתי מבוצע.
יריב לוין: לפיכך, מי בעד בקשת הרוויזיה על ההחלטה בעניין מינוי הסגנים שקיבלנו ביום שני, מי בעד?
יריב לוין: הרוויזיה אושרה.
יריב לוין: עכשיו, משהתקבלה הרוויזיה וההחלטה הקודמת בוטלה, אני מציע להביא לאישור את ההמלצה בדבר מינויה של חברת הכנסת ליה שמטוב כסגנית יושב-ראש הכנסת, במקום חברת הכנסת אורלי לוי אבקסיס, שהפקידה מכתב התפטרות שייכנס לתוקפו בשעה 12:10, עד כמה שאני מבין, ולאחר מכן – כמובן במידה והמינוי יאושר – אודיע אותו במליאת הכנסת, ובכך הוא ייכנס גם לתוקף.
דוד רותם: תודיע את זה היום בשעה 12:00 - - -
יריב לוין: כן, אודיע את זה היום.
יריב לוין: לפיכך, המינוי אושר.
יריב לוין: הישיבה נעולה, ואנחנו מאחלים לחברת הכנסת שמטוב הרבה הצלחה.
יריב לוין: אני פותח את הישיבה כאשר על סדר יומנו בקשת הממשלה להקדמת הדיון בהצעת חוק המאבק בתוכנית הגרעין של איראן, התשע"ב-2012, לפני הקריאה הראשונה.
יריב לוין: אני רוצה, בפתח הדברים, להעיר שתי הערות: אחת, כפי שאתם יודעים, אני בדרך כלל, ממעט לאפשר להביא לכאן בקשות פטור של הממשלה, בוודאי שאני מקפיד על כך שזימון ייצא יום לפני הישיבה ועל כך שתונח בפני חברי הכנסת באופן מסודר הצעת החוק, בליווי בקשה של מזכיר הממשלה.
יריב לוין: התנאים האלה היו אמורים להתקיים גם בבקשה שהייתה אלי מטעם המשרד לביטחון פנים, שגם היא הייתה עניין דחוף, אלא שהם לא הביאו – ועד רגע זה – לא את החוק ולא שום דבר דומה לזה ולכן לא נותרה לי ברירה אלא להסיר את הנושא הזה מסדר היום.
יריב לוין: גם בהצעה שבפנינו טרם הגיע לידיי הנוסח הסופי של הצעת החוק כפי שהוא אמור להיות, אבל נדמה לי שמדובר במקרה נדיר ויוצא דופן של משהו - -
זאב אלקין: פרסמתם משהו במייל.
אתי בן-יוסף: אני שלחתי את זה לחברים.
יריב לוין: - - שחשיבותו ודחיפותו הן כל-כך ברורות - - -
דוד רותם: אני רוצה להבין למה זה דחוף?
יריב לוין: אני אתן לך לדבר, אבל תן לי להשלים.
יריב לוין: בעיני, לפחות, חשיבותו ודחיפותו הן כל-כך ברורות שמצאתי לנכון באופן חריג, חד-פעמי ומבלי שזה יהווה תקדים למשהו, להסתפק בקבלת הטיוטה של הצעת החוק בליווי דברי ההסבר שלה, וכמובן, בנוכחות נציג משרד ראש הממשלה, מר שוקי פרידמן, שייתן לנו כאן את ההתייחסות לדברים.
יריב לוין: אני מציע, דודו, שאנחנו נשמע את מר פרידמן ואחר כך אתה, כמובן, יכול לשאול אותו.
דוד רותם: תשדל רק להסביר לי גם למה זה דחוף כל-כך.
זאב אלקין: ותשתדל לקצר.
ד"ר שוקי פרידמן: בוקר טוב רבותי, אני מודה ליושב-ראש הוועדה שכינס את הוועדה באמת בדחיפות ובהתראה קצרה.
ד"ר שוקי פרידמן: העניין הוא בעל חשיבות רבה.
ד"ר שוקי פרידמן: רבה עד כדי כך שהממשלה מצאה לנכון לבקש את הפטור מחובת הנחה, על אף שמדובר בזמן לא ארוך וזאת משום שאנחנו נמצאים בנקודת זמן שבה, במקומות שונים בעולם, יש מאמצים לקדם סנקציות נוספות נגד איראן.
ד"ר שוקי פרידמן: כעניין של ימים, גם הזירה המדינית וגם בפעילות מול האיראנים, אמורות להתקבל החלטות, ובתוכן החלטות על קבלת סנקציות.
ד"ר שוקי פרידמן: בעת הזאת נכון שמדינת ישראל תציב מודל לסנקציות על איראן, שבהצעת החוק, יחד עם הצעדים הנוספים שהמליצה עליהן ומימשה הוועדה שאני עומד בראשותה, ועדת הסנקציות נגד איראן - - -
דוד רותם: הממשלה הרי לא תעשה כלום.
יריב לוין: לא נכון, לא נכון.
שלמה מולה: אתה יושב-ראש הוועדה?
ד"ר שוקי פרידמן: יחד עם הצעדים הנוספים שהוועדה המליצה עליהם וכבר מומשו, והצעת החוק הזאת, מדינת ישראל תוכל להציב בפני שאר המדינות מודל מתקדם, מחמיר מאוד – המחמיר, כמעט, הקיים בעולם – של סנקציות נגד איראן.
ד"ר שוקי פרידמן: התזמון, הטיימינג, של הסיום של התהליך הזה הוא חשוב מאוד בגלל התהליכים שציינתי קודם, ומכאן נובעת הדחיפות הרבה והחריגה שיש בקידום הצעת החוק הזאת.
ד"ר שוקי פרידמן: אני מקווה ומאמין שגם לאחר הצבעה בקריאה הראשונה, העבודה תיעשה כך שנוכל לסיים לעבוד על החוק בהקדם האפשרי, עוד הרבה לפני סוף מושב הקיץ, משום שלא רק חשיבות עצם קיומן של סנקציות בישראל היא קריטית לעניין אלא גם התזמון – אנחנו נמצאים, מיום ליום, בסיטואציה בינלאומית משתנה שבה לאמירה הישראלית על-ידי חוק, יש משמעות רבה.
דוד רותם: אם החוק הזה עובר, זה אומר שלא מפציצים?
זאב אלקין: זה אומר שלא מפציצים אותנו לפחות מהצד של מדינות המערב שעושות סנקציות על איראן – גם זה משהו.
ד"ר שוקי פרידמן: אדוני, אני בגזרתי, אמון על העברת החוק, ומי שאמון על ההפצצות – יישאר על ההפצצות.
דוד רותם: מי אחראי על ההפצצות?
אתי בן-יוסף: לא לפרוטוקול.
ד"ר שוקי פרידמן: את זה אני מציע לשאול את הדרג המדיני.
יריב לוין: אני אענה לך: אתה יכול לפנות לשר החוץ.
יריב לוין: הוא יודע מי אחראי על ההפצצות.
דוד רותם: הוא לא יודע – זאת הבעיה, כי אין מישהו שאחראי על זה.
יריב לוין: בהכירי אותו – הוא יודע.
יריב לוין: טוב, רבותי, יש הערות, התייחסויות?
יריב לוין: מי בעד לאשר את בקשת הפטור?
יריב לוין: בעד אישור הבקשה – פה אחד
יריב לוין: על סדר-היום: פנייתו של יושב-ראש ועדת החינוך, התרבות והספורט, חבר הכנסת אלכס מילר, בדבר טענת נושא חדש בעת הדיון בהצעת חוק התכנון והבנייה (תיקון מס' 98) (קרן ייעודית לחינוך מכספי היטל השבחה), התשע"ב-2012, (כ/452) – הצעה שהוגשה כהצעת חוק פרטית שלי.
יריב לוין: הפנייה נעשית בהתאם לסעיף 85 לתקנון הכנסת.
אלכס מילר: ראשית, כאשר ראיתי את ההסתייגות של משרד האוצר, הגיע לאוזני שמדובר באותה הסתייגות, אלה ההגדרות לרשויות איתנות, והסוגיה הזו דנה בוועדת הפנים ונמצאת שם בדיונים תקופה די ארוכה.
אלכס מילר: בדקתי גם עם יושב-ראש ועדת הפנים, ואכן הסוגיה נמצאת שם.
אלכס מילר: אני חושב שזה קצת מוגזם – כאשר חוק עושה הגדרות כאלו ואחרות הקשורות לרשויות מקומיות ודן בצורה מלאה בוועדה אחרת, יהיה כאן קיצור דרך רדיקלי מאוד כשזה דרך הסתייגות בוועדת החינוך.
אלכס מילר: החוק שאדוני יזם מדבר על סוגיה של ייעוד כספי חינוך, של עודף של 10% בסך הכול, ולהכניס בדרך הזו קריטריונים חדשים שעדיין לא אושרו בוועדה אחרת – אני חושב שזה לא קשור לחוק הזה, ואני רואה בהסדרת הקריטריונים של רשויות איתנות בדרך של הסתייגות בוועדת החינוך בחוק הזה דבר קצת מוגזם.
אלכס מילר: היינו מקבלים הסתייגויות שהן הסתייגויות הקשורות לנוסח החוק, העניין התקציבי שמדבר באופן כללי, אבל להכניס קריטריונים חדשים לגמרי שעדיין לא אושרו בוועדת הפנים זה קצת מוגזם.
אלכס מילר: ולכן ביקשתי לראות בנושא הזה נושא חדש כי אני לא חושב שהנושא הזה דן במסגרת הדיון בממשלה על החוק הזה, ובכלל לא היתה התניה שבמידה וועדת הפנים תאשר את הקריטריונים האלו אז אפשר יהיה להכניס אותם לתוך החוק.
אלכס מילר: אז כל עוד הנושא הזה לא עלה בכלל במסגרת החוק הספציפי הזה, אני לא רואה שום סיבה להכניס את זה בדרך כזו לתוך החוק.
אלכס מילר: ואם האוצר יראה לנכון הגדרות חדשות, שיידעו לעשות את זה בוועדה המוסמכת לכך, ועדת הפנים, שתכריע בסוגיה ואז נוכל להתייחס לעניין בצורה פורמלית.
אלכס מילר: וכמובן, הממשלה צריכה להתייחס לסוגיה הזאת גם בעת התניות שהם נותנים לקידום הצעת חוק כזו או אחרת.
יריב לוין: נציג משרד האוצר, יונתן, בבקשה.
סימן טוב: לטעמנו לא מדובר פה בנושא חדש.
סימן טוב: החוק נשמר כמו שהוא, והשאלה היחידה היא על איזו רשות הוא חל.
סימן טוב: ההסתייגות של שר האוצר אומרת רק שבמקום שזה יחול על כל 250 הרשויות בארץ, זה יחול על קבוצת רשויות שהיא האליטה של הרשויות.
סימן טוב: זה כל מה שזה אומר, ולא מדובר פה בנושא חדש.
יריב לוין: הייעוץ המשפטי, בבקשה.
מירב ישראלי: מכיוון שקיבלתי את ההצעה של האוצר באותו רגע בוועדה, בחנתי אותה אחר כך, הלכתי להתייעץ גם עם הצוות המשפטי של ועדת הפנים שהצעת החוק הכללית מצויה על שולחנם, ואנחנו, בלשכה המשפטית, סבורים שמדובר בנושא חדש.
מירב ישראלי: המיון של העיריות לעיריות איתנות ועיריות לא איתנות הוא לא נושא שולי שנגרר באופן שולי להצעת החוק בעניין היטל ההשבחה.
מירב ישראלי: מדובר בעניין כבד משקל שמצוי, כאמור, באופן כללי על שולחן ועדת הפנים.
מירב ישראלי: ניסיתי להבין גם את התוכן של ההצעה כשדיברתי עם היועץ המשפטי של ועדת הפנים.
מירב ישראלי: בהסתייגות האוצר, לצורך הדוגמה, נאמר שהשר יחליט אחרי חוות דעת של משרד הפנים – שזה גם ניסוח קצת מוזר, וניסיתי להבין מה זה – והוא אמר שהיתה סוגיה שלמה סביב מי במשרד הפנים יבדוק את הדברים האלה בכלל.
מירב ישראלי: יש פה סוגיות כבדות משקל שהן לא נוגעות רק - -
אלכס מילר: בטוח לא בהסתייגות כבדרך אגב לקריאה שנייה ושלישית.
מירב ישראלי: דעתי נחה שאכן מדובר בנושא חדש.
מירב ישראלי: למעלה מן העניין, אני לא רוצה לבחון כליות ולב של האוצר, אבל יש תחושה של אי נוחות כשלוקחים הצעת חוק שמצויה על שולחן ועדה אחת ועדיין לא עברה שם, ומנסים להעביר הסדר דומה מאוד, נגיד ככה, בוועדה אחרת.
מירב ישראלי: לצורך הנושא החדש, אנחנו סבורים שזה נושא חדש.
פיני קבלו: זה היה צפוי – עוד לפני הדיון בוועדת החינוך היו ניסיונות בתוך השלטון המקומי לעשות "הפרד ומשול" ולנסות להוריד את הצעת החוק הזו מסדר-היום, כי למישהו לא נוח.
פיני קבלו: ולכן, ברגע שזה לא צלח להם לעשות, בין הפורום ה-15 לבין השלטון המקומי, אז האוצר מביא עכשיו עוד איזשהו דבר שאנחנו לא יודעים עליו.
פיני קבלו: כי מצד אחד, האוצר מונע מאתנו לקדם את "ערים איתנות" – שזה חוק שנכתב על-ידנו ושאנחנו מקדמים באמצעות זאב בילסקי, יושב-ראש השדולה, ושם הוא לא מתקדם – אבל כשנוח לאוצר "להתלבש" על נושא הערים האיתנות אז הוא קובע שיש ערים איתנות.
פיני קבלו: לכן, אדוני היושב-ראש, אנחנו, כמרכז השלטון המקומי, מתנגדים לנושא של ערים איתנות.
פיני קבלו: אנחנו רוצים שהצעת החוק תהיה כפי שאתה הצעת אותה, כפי שהיא עברה, וכל תוספת זה רק על-מנת להכשיל.
פיני קבלו: כך אנחנו סבורים, תודה.
יריב לוין: ראשית, אני רוצה להודות ליושב-ראש ועדת החינוך שלקח את החוק הזה כמעט כפרויקט אישי, מסייע לי ומגבה אותי.
יריב לוין: אני מוכרח לומר שחלק מההצעות או ההסתייגויות שמגולמות בתוך ההסתייגויות של משרד האוצר, בעיני הן גם נכונות.
מירב ישראלי: כן, אבל לא שתהיה הכרזה - -
יריב לוין: כן, אבל לא במסגרת של הכרזה כעיריות איתנות, לא במסגרת של המכלול השלם הזה שבעצם מבטל את החוק הלכה למעשה, ולא באמצעות הכנסת כל מיני אלמנטים שיהפכו את תהליך האישור למשהו שלקוח מעולמות אחרים ולא מתוך העולם שהחוק הזה בכלל עוסק בו.
יריב לוין: לכן אני חושב שנכון שנקבע שאכן מדובר בנושא חדש.
יריב לוין: אם כי נכון שגם נבהיר, במסגרת ההחלטה הזו, שזה איננו מונע לגזור הסתייגות אחת מסוימת או מרכיב.
יריב לוין: אני יכול לתת דוגמה: אם מדובר על דרישה שבין הקריטריונים וכדי שעירייה תוכל ליהנות מהדבר הזה, היא תוכיח שבשלוש השנים שקדמו לשנת התקציב היא לא צברה גירעון שוטף, זה בהחלט דבר סביר והוא דבר מדיד בקלות, הוא לא לקוח מעולמות שהם חיצוניים לעניין הזה והוא אפשרי.
יריב לוין: אני אומַר לפרוטוקול שמתנהלת איזושהי התדיינות, גם צמצמנו באופן די משמעותי את הפערים, לא סגרנו את כולם.
יריב לוין: אבל אמרתי בהרבה שיחות שהיו לי עם נציגי האוצר גם קודם, שגם אם לא נסכים, יש דברים שאני מסכים אתם לגופו של עניין שהם נכונים.
יריב לוין: אף אחד לא רוצה לייצר משהו שיהיה לגמרי-לגמרי פרוץ ולא נכון.
יריב לוין: ולכן אני מציע שההחלטה שתתקבל – ואני רוצה רק לוודא שאנחנו, בצד המשפטי, עושים אותה בצורה נכונה – תאמר, אל"ף, שההסתייגויות כפי שהוגשו הן נושא חדש תוך שימת דגש על כך שהסוגיה של הגדרת עירייה איתנה היא בוודאי נושא חדש.
יריב לוין: גם כל מיני מרכיבים שנוגעים לתהליכי האישור בדרך כזו או אחרת, וכל מיני דברים מן הסוג הזה הם נושא חדש.
יריב לוין: אבל היכולת לקחת ולגזור שניים או שלושה קריטריונים נוספים, להוסיף אותם על גבי אותם קריטריונים קיימים מבחינת איתנותה או מצבה הפיננסי - -
מירב ישראלי: לצורך הבחינה של היטל ההשבחה.
יריב לוין: - - כן, או התנהלותה של העירייה לצורך הבחינה הזאת – גם כך יש בהצעה כפי שהיא כרגע, גם בלי שום תוספת, אלמנטים כאלה שנמצאים בה.
מירב ישראלי: אם זה היה תנאים נוספים שנוגעים לעניין - -
יריב לוין: כן, ולכן את הדברים האלה אפשר יהיה – בין בהסכמה, ואם משרד האוצר ירצה לעשות איזושהי הסתייגות – את הדבר הזה לא נחסום בפניו, לא בהחלטה הזו ולא בדרך אחרת.
יריב לוין: אם אין הערות, אני מציע שנתכנס להצעה הזאת.
יריב לוין: למעשה אנחנו מצביעים בעד קבלת הבקשה של יושב-ראש ועדת החינוך לקבוע שמדובר בנושא חדש, תחת ההבהרה הזו.
סימן טוב: אם ככה, משרד האוצר מבקש להחזיר את הנושא לוועדת שרים לחקיקה.
יריב לוין: הוא יכול לבקש להחזיר לוועדת שרים, אבל אני כבר מודיע שאני מבקש בקשה בכתב של שר האוצר בעניין הזה אלי, כמציע החוק, כדי לראות שבאמת הוא מבקש שאני אמנע מלומר - -
אלכס מילר: אנחנו לא חלק - -
יריב לוין: אני גם אמַנע מלומר לפרוטוקול את מה שאמר לי שר האוצר בהקשר להסתייגויות האלה, מפאת כבוד כולם.
מירב ישראלי: פנו אלי היום ממשרד הפנים בשאלה אם הסמכות שנתנו בישיבה האחרונה לשר לא לאשר אם הוא ראה שמתקיימות נסיבות חריגות, האם הוא גם רשאי להתנות את זה בתנאים.
מירב ישראלי: אני אמרתי שזה דבר שהוועדה צריכה לתת עליו את הדעת.
מירב ישראלי: אני משערת שהם יעלו את זה בוועדה מחר, אז אפשר יהיה לדון גם בהקשר הזה.
יריב לוין: בוודאי בתוך המסגרת.
יריב לוין: לפיכך, מי בעד קבלת הבקשה?
אלכס מילר: אני במקום רוברט אילטוב או דודו רותם, תחליטו.
יריב לוין: בעד – פה אחד הבקשה בדבר טענת נושא חדש בעת הדיון בהצעת חוק התכנון והבנייה (תיקון מס' 98) (קרן ייעודית לחינוך מכספי היטל השבחה), התשע"ב-2012, נתקבלה.
יריב לוין: מתנגדים אין, נמנעים אין, לפיכך אושרה הבקשה ונקבע שמדובר בנושא חדש.
יריב לוין: אני עובר לנושאים שעל סדר היום.
יריב לוין: הנושא הראשון – בקשת חבר הכנסת אחמד טיבי להקדמת הדיון בהצעת חוק כביש אגרה (כביש ארצי לישראל)(תיקון – פטור מאגרה בשל האטה ממהירות הנסיעה המותרת), התשע"ב-2012 (פ/4405/18).
אחמד טיבי: לאור הצבעת הממשלה ותמיכתה בהצעת החוק של חברת הכנסת החרוצה, הקריאטיבית, המקורית יוליה שמאלוב-ברקוביץ שהגתה הצעת חוק באותו נוסח שאח שלי הציע לי כשהוא היה תקוע בכביש, ואותם דברי הסבר שהעוזר שלי כתב, ממש, אבל - -
איתן כבל: מי זה אח שלך?
איתן כבל: שייכנס לפרוטוקול.
אחמד טיבי: קוראים לו מואעיד והוא מהנדס.
אחמד טיבי: שאלתי את חברת הכנסת אם היא מכירה אותו והיא אמרה שלא.
אחמד טיבי: זה הכל מקרי, הכל מקרי.
אחמד טיבי: כמובן שאין מדובר ב copy-paste, ממש לא.
אחמד טיבי: לכן, היות והממשלה תומכת בהצעת החוק, הצעת החוק עברה.
אחמד טיבי: מדובר בשתי הצעות זהות, למרות העובדה שההצעה שלי קודמת בכמה מאות, אין ספק שההיסטוריה תזכור את הצעתה של חברת הכנסת שמאלוב –ברקוביץ כהצעה ששינתה סדרי עולם בכביש 6 ואני מבקש פטור מחובת הנחה כדי שיצביעו גם על ההצעה שלי.
יריב לוין: מי בעד לקבל את הבקשה של חבר הכנסת אחמד טיבי, המוצדקת לחלוטין בנסיבות האלה?
יריב לוין: כולל הקול שלי, גם, כמובן.
יריב לוין: 7 בעד, אין נגד ואין נמנעים.
יריב לוין: אני עובר לנושא הבא - בקשת יושב ראש הוועדה לענייני ביקורת המדינה לקבל פטור מחובת הנחה להצעת חוק מבקר המדינה (השלמת דין וחשבון וחוות דעת), התשע"ב-2012 לפני הקריאה הראשונה.
יריב לוין: חבר הכנסת אריאל, בבקשה.
אורי אריאל: יש הצעת חוק, היא מונחת פה, אז אני לא אפרט.
אורי אריאל: קיימנו דיון מכין בשבוע שעבר.
אורי אריאל: זה עלה ביום ראשון לוועדת שרים לענייני חקיקה וקיבל אישור, ודנו הבוקר והצבענו על זה לקריאה ראשונה.
אורי אריאל: אנחנו מבקשים מהוועדה לפטור אותנו - -
אברהם מיכאלי: לפני שהוא קיבל פה טרומית?
אורי אריאל: אנחנו מבקשים לקבל פטור מחובת הנחה ולהעלות את זה, תודה.
ישראל אייכלר: אני רואה את הצעת החוק ואני מכבד, מעריך ומוקיר את חבר הכנסת אריאל.
ישראל אייכלר: הניסיון הוכיח לנו בבתי משפט שהיות והזירות המשפטיות בביקורת המדינה הפכו לזירות פוליטיות, פרגמטיות ומוטות, יש חשש שמה שקורה ששופטים משאירים מטעני צד כשהם יוצאים מהתפקיד שלהם כדי להתנקם באויביהם ולהיטיב עם חבריהם ולהשליט את האג'נדה שלהם יקרה גם למקרה המדינה אחרי שהוא ייצא.
ישראל אייכלר: כל הרעיון של 7 שנים כדי שאחר כך נדע שיש מישהו אחר, אחרת נחיה בדיקטטורות פה.
ישראל אייכלר: יש לי חשש מאד גדול שהמבקרים הבאים ישאירו את הפצצות אחרי שהם ייצאו לפנסיה טובה ואז הם ישאירו אותנו מתבוססים במלחמות ובדמים, כמו שעשתה הגב' בייניש עם חוק טל.
ישראל אייכלר: לכן אני רוצה לבקש מחבר הכנסת אריאל לחשוב מחדש על העניין הזה – האם באמת צריך לתת למבקר המדינה 3 חודשים או יותר או להפך, להגיד לו שיסיים בבקשה 3 חודשים לפני שהוא מסיים את תפקידו.
אברהם מיכאלי: כיוון ששמעתי בתקשורת ולא שמעתי את היועץ המשפטי לכנסת בצורה ישירה, אני מבין שיש לו התנגדות נחרצת לחוק הזה, הייתי רוצה שמישהו מטעמו ינמק, כי אנחנו לא עובדים אצל הממשלה.
יריב לוין: אנחנו נבקש מהיועץ המשפטי של הכנסת לבוא לכאן כדי להסביר את הדברים.
יריב לוין: אני עושה הפסקה עם הנושא הזה עד שהיועץ המשפטי של הכנסת יגיע.
יריב לוין: ביקש כאן חבר הכנסת מיכאלי להציג שאלה ליועץ המשפטי לכנסת.
אברהם מיכאלי: שמענו את היועץ בתקשורת שלכנסת יש התנגדות לחוק זה.
אברהם מיכאלי: הממשלה אישרה את זה בוועדת השרים ואני רוצה להבין איפה אנחנו עלולים לטעות.
איל ינון: לא ניתן לומר כי לכנסת יש התנגדות.
איל ינון: לייעוץ המשפטי לכנסת יש הסתייגות רבה כמו גם, אני חייב לומר, לדרג המקצועי במשרד המשפטים מתוכנה של הצעת החוק אבל אנחנו פה נמצאים בדיון בפטור מחובת הנחה שזה דיון מסוג אחר.
איל ינון: אבל אני הצגתי את ההסתייגויות שלנו היום בדיון שהיה בבוקר בוועדה לענייני ביקורת המדינה.
איל ינון: הדברים גם מופיעים במכתב ששלחתי אתמול גם ליושב ראש הוועדה ולחברי הוועדה, אני מוכן להעביר לך עותק, הוא נמצא פה אתי.
איל ינון: אני רק אומר שההסתייגות שלנו - -
נסים זאב: אבל איך קורה שהוועדה הנכבדה הזו דנה בפטור כאשר הבסיס בכלל לקיים את הדיון הזה הוא לא חוקי.
איל ינון: לא, לא, לא.
איל ינון: צריך להפריד בין הדברים.
יריב לוין: יש ויכוח על מרכיבים מסוימים בהצעה.
איל ינון: אני אסביר.
איל ינון: חוות הדעת של היועץ המשפטי לכנסת אינן מחייבות את חברי הכנסת או את הכנסת במישור המהותי ובמישור החוקתי.
איל ינון: כלומר, גם אם היועץ המשפטי לכנסת אומר שהצעת חוק מסוימת איננה חוקתית, או שהיא בעייתית – הכנסת וחבר הכנסת סוברנים להצביע לפי מיטב שיקול דעתם, הכרתם ומצפונם.
איל ינון: לכן, אין סתירה - -
ישראל אייכלר: ואחרי זה בג"צ יפסול את זה.
איל ינון: זה סיפור אחר.
נסים זאב: אני אהיה יותר שקט כשאני אראה את חוות הדעת שלך.
איל ינון: אני תכף אתן אותה, אבל אני רק אומר:
איל ינון: אין סתירה בין עמדה או חוות דעת של הייעוץ המשפטי לכנסת לבין הסמכות והיכולת של חברי הכנסת להצביע לפי מיטב שיקול דעתם והכרתם.
איל ינון: עכשיו, בתמצית שבתמצית, הנקודות שציינו, למרות שעוד פעם – זה לא קשור ישירות לדיון בפטור מחובת הנחה.
איל ינון: אנחנו חשבנו שהתפיסה שעומדת בבסיס ההצעה, התיקון המוצע, נוגדת את התפיסה הבסיסית של חוק יסוד: מבקר המדינה, שמדבר על קדנציה אחת של 7 שנים, ברורה, ידועה מראש.
איל ינון: האנלוגיה בין תפקיד השפיטה למוסד מבקר המדינה הינה אנלוגיה לא נכונה.
איל ינון: יש הטעיה מסוימת כנראה בציבור כנראה בגלל שמבקרי המדינה בשנים האחרונות היו שופטים אז יש נטיה לחשוב שמוסד מבקר המדינה הוא מוסד שיפוטי, ומאפייני הפעילות של מבקר המדינה ושל מוסד השפיטה ושל השופטים הם שונים לחלוטין ולכן האנלוגיה אינה רלבנטית לדעתנו.
איל ינון: אנחנו גם הערנו על המצב שעלול להוות פגיעה בתפקוד של משרד המבקר, בגלל העובדה שבמשך 3 חודשים ראשונים לכניסת מבקר המדינה החדש לתפקידו בעצם יש שני קברניטים לספינה הזו ולא ברור סמכותו של מי גוברת על מי.
איל ינון: צריך להבין שכאשר אנחנו מחוקקים משהו זו לא הוראת שעה אלא הוראה לדורות.
איל ינון: מה שעומד בהכרה הציבורית ובהכרה של רבים מחברי הכנסת זה תיק מאד מסוים, טיוטה מסוימת שפתוחה כרגע במשרד מבקר המדינה אבל התיקון לא מדבר על תיק ספציפי.
איל ינון: הוא מדבר על מצב שבו מבקר המדינה היוצא במשך 3 חודשים יוכל להמשיך ולטפל בכל התיקים שנפתחו שלושה חודשים עובר ל - - שטיוטות בהם הוצאו עד 3 חודשים לפני סיום כהונתו, כך שיכול להיות - - -
אופיר אקוניס: כמה טיוטות כאלה?
אופיר אקוניס: אנחנו לא יודעים.
אופיר אקוניס: את זה נדע בוועדה.
אופיר אקוניס: אנחנו דנים בפטור מחובת הנחה.
איל ינון: ביקשו ממני להגיד בתמצית.
איל ינון: הדבר השלישי והאחרון שבעיני הוא יותר בעייתי וחמור בהקשר הזה זה העיתוי של הבאת ההצעה הזו לאישור הכנסת ערב חילופי גברי במשרד המבקר, והפגיעה באמון הציבור במוסד מבקר המדינה ואמון המבוקרים הספציפיים והלא ספציפיים בדוחות ובחוות הדעת של המבקר, כאשר ברור לכולם על מה מדברים פה.
איל ינון: זה דבר שאנחנו תמיד מסתייגים ממנו.
איל ינון: זה על אותו משקל של חקיקה פרסונלית שהיא תמיד מאד לא בריאה, קל וחומר בהקשר הזה.
איל ינון: עד כאן תמצית הדברים.
נסים זאב: עצם העלאת הרעיון זו שערורייה.
נסים זאב: אם היו יוזמים אחרים, אני מבין – אין להם אינטרס.
נסים זאב: היושב ראש הזה היום מחפש מישהו מסוים, כדי לעשות מזה ביקורת.
נסים זאב: הוא בעצם רוצה להמשיך את החגיגה של המבקר.
נסים זאב: אנחנו לא נתן לך.
נסים זאב: אם אתה חושב שיושבים פה ועדת פריירים –אתה טועה.
נסים זאב: אנחנו לא הכתובת.
נסים זאב: אדוני היושב ראש, אני לא מבין.
נסים זאב: אתה אומר שבעצם אנחנו לא דנים על המהות.
נסים זאב: המהות – ברור מאליו - -ואנחנו מקבלים את דעתו של היועץ המשפטי - -
איל ינון: לא, לא, אף אחד לא דיבר - -
נסים זאב: אני עכשיו מדבר במשקפיים שלך, אדוני.
איל ינון: במשקפיים שלי הוועדה לא קיבלה- -
נסים זאב: אני אומר לך – בעצם אנחנו אומרים: המהות, אנחנו מסכימים עם היועץ המשפטי שזה לא טוב, זה לא תקין, זה לדורות, זו בכירה לדורות, אבל מה?
נסים זאב: עכשיו אנחנו נדבר רק איך להקדים את הצעת החוק הזו.
נסים זאב: איך נדלג על דבר שנקרא חובת הנחה.
נסים זאב: מה, אנחנו שוטים?
נסים זאב: אנחנו אומרים שהחוק לא רלבנטי אבל בואו נקדים את הדיון?
אורי אריאל: מי זה "אנחנו"?
נסים זאב: אני, וכל מי שחושב כמוני.
נסים זאב: ויש כאלה, מה לעשות?
נסים זאב: אנחנו מאד מכבדים את המבקר.